ne 


1984. MÁJUS ÁRA: 6,50 Ft 


Azon gondolkozom, mit kívánjak nektek a gyermek- 
napra. Az ünnepek — karácsony, születésnap, húsvét, 
gyermeknap — egymást követik, és ti minden alka- 
lommal kaptok játékot, könyvet, ruhát . . . Vajon van-e 
még valami, amire vágytok, amit eddig nem kaptatok 
meg? 

Megkérdeztem néhány gyerektől, mit kérne, ha a 
mesebeli varázsló megígérné, hogy teljesíti a kérését. 
Íme néhány kívánság: 

KOVÁCS ZSOLT, Debrecen: , Én azt szeretném, ha a 
Jocóék nem verekednének az óvodában!" 

SZALAI RÉKA, Budapest: , Azt kívánom, hogy minden 
este hosszút meséljen az anyukám!" 


KEMENES ZSUZSI, Budapest: , Olyan nagyon-nagyon 
nagy játszóteret szeretnék, ahol körbe-körbe lovacs- 
kázhatunk a füvön!" 

SZABÓ ÁRPI, Győr: , Mindennap érjen rá az apukám 
gombfocit játszani velem!" 

BOKOR ADRIENN, Budapest: ,Én azt kívánom, hogy 
tudjak úszni, mint a testvérem!" 

BARTA LACI, Székesfehérvár: , Meg szeretném nézni 
közelről is a holdat!" 

Gyerekek ! Úgy gondolom, nincs is szükség varázslatra, 
hiszen ezek a kívánságok csodák nélkül is teljesülhet- 
nek. Kívánom, hogy teljesüljenek! 


Dörmögő Dömötör 


JEZSÓ KRISZTINA, 7 éves kislány rajza 


Márciusi számunk rejtvényeinek helyes megfej- 
tése: 

Kutyatalálkozó: a róka nem illik a kutyák közé. 
A Találd ki a nevem! című találós kérdésre a 
válasz: a púposteve. 

A mesehősök a következő mesékből érkeztek 
hozzánk: Csipkerózsika, A kiskakas gyémánt 
félkrajcárja, A didergő király. 

A helyesen megfejtett rejtvények beküldői 
közül a következőknek kedvezett aszerencse : 


Ávár Andrea, Ják — Bácsi Boglárka, Cseresnyés 
Rita, Magyar Attila, Orosz Renáta, Tomsits 
Tulipán, Budapest — Csabai Flóra és Laura, 


Veszprém — Csepregi Gabriella, Orosháza — 
Erdélyi Rita, Balatonalmádi — Józan Lívia, 
Oroszlány — Kis Csaba, Lakatos Rita, Székes- 
fehérvár — Kovács Dezső, Szovjetunió — 
Kovács Zsófi, Onga — Lakatos Frici, Győr — 
Lass Gábor, Olasz Mónika, Szeged — Légrádi 
Attila, Tiszaörs — Molnár Orsolya, Kőszeg — 
Molnár Tamás, Telekháza — Murza Katalin, 
Debrecen — Osgyán Dániel, Kondoros — 
Palkó Csilla, Aparhant — Pausits Anita, Halá- 
szi — Szabó Vince, Mekényes — Tonkó Gergely, 
Mágocs — Tóth Andrea, Pápa — Vigh Lóránt, 
Tiszajenő — Zsíros Bernadett, Tatabánya — 
Zsolnai Ferenc, Tét. 


Játékpályázat! Játssz velünk![/ 


Gyermeknapi játékpályázatunkon három feladat közül 


ndi a 


választhatsz: 


újó 
2. 


ta 


Rajzold le a legkedvesebb játékodat! (2—5 éves 
gyerekeknek javasoljuk ezt a feladatot.) 

Nézd meg Budapesten a VI. kerület Népköztár- 
saság útja 37. szám alatt a Meseország játékbolt 
gyermeknapi kirakatát! Rajzold le azt a játékot, 
amelyik a legjobban tetszett! 


. Tervezz olyan játékot, amilyet még sem a játék- 


boltok kirakatában, sem másutt nem láttál, de 
szeretnéd, ha lenne! (5—8 éves gyerekeknek 
ajánljuk ezt a feladatot.) 


Rajzodat (rajzaidat) küldd el a szerkesztőség címére! 
Írd a borítékra a nevedet, a címedet, a korodat, és ezt 
is: JÁTÉKPÁLYÁZAT. Ezután következzen a választott 
feladat száma! 


A beküldési határidő: 1984. június 1. 


MEGSÚGOM, hogy 
ezen a nyáron is 
megjelenik a 

Kisdobos 


nyári magazinja: 
a TIRI-TARKA. 

Keressétek az 
újságárusoknál! 


MADÁR ESZTER rajzai 


Va VA ; A A 

Ez már igazi tavasz! Nincs is kedvünk 
bemenni a lakásba, csak az udvaron vagy 
a téren játszanánk. De azért ne búsulja- 
tok akkor sem, ha elered az eső! Talán hal- 
lottátok már ezt a mondást: A májusi eső 
aranyat ér! Tudjátok, mit jelent ez? Ha 
most meglocsolja az eső a gabonát, való- 
színűleg bő termést hoz, mire eljön az 
aratás ideje. Lesz gabona, liszt, kenyér! 
A kenyér pedig az aranynál is többet ér! 


GAZDAG ERZSI: § A Megvan még a 
—" régi ház, 
Fecskenóta bak megkopott 
rajt" a máz. 
Nosza, rajta! 
Fecske módra 
kimeszelik 
nótaszóra: 
— Csit-csivit, 
csit-csivit! 
Itt a tavasz! 
Itt van, itt! 


Zeng a fészek 
reggel óta, 
felcsendült a 
fecskenóta: 
— Csit-csivit, 


csit-csivit! 
Ítt a tavasz! 
Itt van, itt! 


! (GÁLVÖLGYI JÁNOS MESÉL 


8 Nemcsak a saját kislányai hallgatják örömmel, 
j hanem mindenki, aki derűs arcát, kellemes hangját 
ismeri. Képzeld, hogy most te is a képernyő előtt ülsz, 
és tőle hallod a következő meséket! 


Döci alig várta, hogy reggel legyen. 
Amikor reggel lett, alig várta, hogy 
elinduljanak az oviba. Amikor oda- 
ért az oviba, alig várta, hogy elkez- 
dődjék a játék. Amikor elkezdődött 
a játék, alig várta, hogy Nyújtó Mari 
kérdezősködjön az elgurult üveg- 
golyó után. 

De Mari nem kérdezősködött. 

Egy darabig hiába várt. Aztán oda- 
ment az óvó nénihez, és azt mondta: 

— Óvó néni kérem, nekem egy 
kis manó megsúgta az éjszaka, hogy 
hova lett Nyújtó Mari üveggolyója. 

Azzal kapta magát, lehasalt a szek- 
rény elé, és a szekrényláb mellől elő- 
kotorta az elgurult üveggolyót. Nem 
egy szebbet, nem egy ugyanolyat. Azt. 


Az óvó néni összecsapta a kezét, 
úgy ámuldozott. Ő meg a tenyerén, 
mint valami tálcán, odavitte az elgu- 
rult és visszagurult üveggolyót 
Nyújtó Marinak. 

— Tessék Mari —, mondta —, 
megtaláltam neked. Hogy ne sírj 
utána, 

Nyújtó Mari éppen csak rápillan- 
tott az elgurult és visszagurult üveg- 
golyóra. 

Az felragyogott örömében, de 
Mari csak lebiggyesztette a száját, 
és azt mondta: 

— Ezért ugyan nem bőg senki. 
Nekem nem is kell már. Ha akarod, 
tartsd meg magadnak! 

És már el is fordult, és tovább 
játszotta a főzőcskét Somfai Klárival. 

Döci elképedten nézett hol Ma- 
rira, hol a tenyerén csillogó elgurult 
és visszagurult üveggolyóra. És egy- 
szerűen nem értette, hogy milyenek 
a lányok. De elhatározta, hogy este 
elmeséli Kázmérnak. Ő biztosan 
megmondja majd, hogy milyenek. 

Mégse mesélte el, mert aznap este 
nagyon kimerülten került ágyba, és 
azonnal elaludt. Másnap pedig már 
nem is gondolt rá, hogy milyenek a 
lányok. 


Részletek HÁRS LÁSZLÓ: Az égből 
pottyant nagyapa című könyvéből 


Ki járt itt 


Jókor reggel Anya benyitott, hogy felkeltse Döcit. De az meghallotta 
kedves lépteit, és máris kinyitotta a szemét. Anya megcsókolta, aztán 
ámuldozva körülnézett. 

— Nini, Döci — mondta csodálkozva —, a játékok a polcon vannak, 
a képeskönyvek a fiókban, minden szépen a helyén! Itt valami tündér 
járhatott az éjszaka. Valami rendcsináló tündér. 

— Nem tündér volt, Anya — világosította fel Döci. — Egy fiú járt 
itt, éppen akkora és éppen olyan, mint én. Úgy hívják, hogy Arasz Ma- 
tyi. Vagy más néven: Rendcsináló. 

— Ügyes legényke lehet — mondta Anya. — Marasszad itt, ha leg- 
közelebb megint eljön. És akkor ő is a fiam lesz. 

— Csakhogy neki már van ám mamája. 

— Kicsoda? — érdeklődött Anya. 

— Azt nem mondhatom meg — felelte Döci. — De te úgyis tudod. 

És Anya alighanem csakugyan tudta, mert nevetve ölbe kapta Döcit, 
mintha még mindig kisbaba lenne, pedig már nagycsoportos, és ölben 
vitte a fürdőszobába. 

Kázmér pedig elégedett mosollyal nézett utánuk keménykalapja 
és az ágy alól. 


SULYOK GIZELLA: 
Térzene csendül 


Csendül a csengő: 
csincsilicsin, 


Peng a gitárhúr: 
plimpilim, 


Dob szava mondja: 
tramtatatam, 
Fújjad a nótát: 
trallalam ! 


GARAI PÉTER: 
A pókmajom 


Tam-tam-tam-tam. 

A szüleim tornászok, 

én magam is tornázok, 
majom vagyok, s hozzászok- 
tam-tam-tam-tam. 


A Balassagyarmati 1. sz. Óvoda kis , E" cso- 
portját külön díjjal jutalmaztuk azért a képes- 
könyvért, amelyet a Három pillangó című mesé- 
hez rajzoltak a gyerekek. A képeskönyvet a MI 
MESÉNK című rajzpályázatra küldték be. Ké- 
pünkön a gyerekek körében Paule Marianna és 
Mészáros Istvánné óvó néniket meg az óvoda 
vezetőjét, Csajbók Jánosnét látjátok. 

Bemutatjuk a képeskönyv néhány szép oldalát. 


Fotó: HORVÁTH ZOLTÁN 


Nézd meg figyelmesen a képeket! Vendégségbe 
kalauzolnak minket. Találd ki, kik a vendéglátók 
és kik a vendégek! Színezd ki mindegyik képen 
azt a szereplőt, amelyik te is lehetnél! A képek 
segítségével meséld el, mi történt az iskolában! 


ma sellő 1 egy , 14 : , a a Azta 2, 
11. X dián p slat Ae td 
( ) Ide te írd be az oldal számát! j 


NAGYCSOPORTOSOK! Szeptemberben újra 
jelentkezik a Dörmögő ISKOLATÁSKA című ro- 
vata. Akkor már hozzátok is szól, hiszen isko- 
lások lesztek! 

$.T.K. 


RÁKOSY ANIKÓ rajzai 


— Mit játsszunk? — kérdez- 
ték egymástól a bocsok, mert 
már belefáradtak az olvasásba. 
Odakint zuhogott az eső. 

— Tudok egy olyan játékot, 
amit elkezdhetünk itt,a szobá- 
ban és ha eláll az eső a kertben 
folytathatunk —, mondta Marci. 
Azzal elővett egy hosszú, 


Játék esőben és napsütésben 


keskeny kekszes dobozt, az ol- 
dalára fordította, aztán kere- 
sett hozzá különféle nagyságú 
papírhengereket, és henger ala- 
kú műanyag flakonokat. Dör- 
mögő olyan hosszúra vágta a 
hengereket, amekkora a kek- 
szes doboz magassága volt. Ez- 
után nagyság szerint sorba rak- 
ták a hengereket és nyílásukkal 
kifelé a dobozba fektették őket. 

Mindenki kapott egy-egy 
pingpong labdát, és megpróbál- 
ta valamelyik hengerbe gurí- 
tani. Akié a legkisebb hengerbe 
gurult, az kapta a legtöbb gom- 
bot Dörmögő gombos dobozá- 
ból, mert ez volt a legnehezebb 
feladat. A többi találatért foko- 


. zatosan egyre kevesebb gomb 


járt. Képzeljétek, Bori gyűjtöt- 
te a legtöbb gombot! 

Egymás után háromszor pró- 
bálkozhatott mindenki, és min- 
dig ugyanarról a helyről. Ezt a 
helyet krétával jelölték meg az 
asztalon, karnyújtásnyira a do- 
boztól. Próbáljátok meg ti is! 
Az a gyerek is próbára teheti az 
ügyességét, akinek pillanatnyi- 
lag nincs játszótársa. K.M. 


Hová bújtak? 

A nyuszi volt a hunyó. Barátai elbújtak, de te bizonyára meg- 
találod őket. Hányan bújtak el? Színezd ki mindegyiket! Rajzolj 
Dörmögőnek annyi falevelet, mint ahány rejtőzködő állatot fel- 
fedeztél! 


MADÁR ESZTER rajzai 


Ekete, pekete, cukota pé, 

Ábé, fábé, dominé, 

Pomi, pomi, pomádé, 

Ló, ló, kötőfék, 

Bárány, bárány, böködék, 

Üsd ki szívem a legszebbiket! 


BÉKEFI ANTAL gyűjtése 
Vas megyéből 


RAJZOLTUNK három ( I f 
nyuszit. Egyforma a körvonaluk, f N 

mégis különböznek egymástól. j 

Miért? 


Most rajtad a sor! Rajzolj ezekből a karikákból bohócarcokat: 
egy szomorút és egy vidámat! 


Jt Te. o 


a Jaa 
Fotó: HORVÁTH ZOLTÁN 


EZ A 


MELLÉKLET, 
EMELD KI 


ALAPBÓL! 


A bohóc és a majom szívesen előadják légtor- 
nász mutatványukat, ha hozzásegíted őket. Ehhez 
csupán egy hurkapálcára és egy kis ragasztóra 
van szükséged. 

Vágd körül a bohócot és a majmot a vastag, 
fekete vonalak mentén! 

Vedd a hurkapálcikát, törd ketté a közepén: 
az egyik felén a bohóc tornázik majd, a másikon 
a majom. 

A sárga gyűrűt is vágd körül a nyelével együtt; 
hajtsd vissza a nyelet a tövéig, aztán csúsztasd 
a hurokba a pálca egyik felét! Ragaszd össze a hu- 
rok két oldalát úgy, hogy a pálca szabadon mozog- 
hasson benne! Most csúsztasd a gyűrűbe a bohóc 
kezét; máris pöröghet a légtornász a pálca körül! 

Ugyanígy mozog a majom is, csakhogy ő a lábá- 
val ,kapaszkodik" a pálcán. Képünkön láthatod, 
hogyan lehet a lábat a pálcára erősíteni. 

Verset is mondhatsz a játékhoz. Lapozz vissza 
a 6. oldalra! Ugye, milyen jól illik a légtornász 
majom mutatványához a PÓKMAJOM című vers? 


NAGY KATALIN óvónő terve alapján 
rajzolta: SOMORIAI ÉVA 


SZÁVAY EDIT rajzai 


KOPRÉ JÓZSEF: 


Az én Trabantom 


Van egy sárga Trabantom, 

. hű, de nagyon meghajtom! 
Ragyog rajta lámpa, fék 

és van rajta négy kerék! 
Csöngőm is van! Meg dudám! 
Hátra is tud menni ám! 

. Kormányozni? Már tudok; 
szék alatt is átbújok. 

. Egyszer, ha majd nagy leszek; 


Kocsifogó 


Jelöljetek ki egy játékteret (a földre húzott vonallal vagy más 
módon), és helyezkedjetek el rajta tetszés szerint! Válasszatok 
egy fogót, aki a többieket kergeti! Akit megfogott, az lesz az 
új fogó. 

Ha valakit megközelít a fogó, a menekülő úgy védekezhet, hogy 
hirtelen megáll, szétveti kezét-lábát és egy kocsimárkát mond. 
PI. Skoda. Ez azt jelenti, hogy egyelőre ,nem ér a neve", ő most 
csupán parkoló autónak számít. Addig maradhat így, amíg az 
egyik futó rá nem üt a kinyújtott kezére. Akkor ismét futnia kell. 


KARLÓCAINÉ KELEMEN MARIANN 


DARNÓ KIRÁLY MONDÁJA 


Dörmögőék gyakran nézegettek útikönyve- 
ket a hosszú téli estéken. Az egyik könyvben 
nagyon megtetszett egy kép a bocsoknak; 
a siroki várat ábrázolta. 

Türelmetlenül várták a tavaszt. Az első nap- 
sütéses reggelen felkapták a hátizsákokat, és 
elindultak a siroki várhoz. Sirok községben 
Dörmi apó megszólította Feri bácsit; megkér- 
dezte tőle, melyik út vezet a várba. Feri bácsi 
velük tartott. Egy-kettőre felértek a hegy tete- 
jére, pedig a meredekebb utat választották.Be- 
járták a vár minden zegét-zugát. Feri bácsi el- 
mesélte, milyen volt valaha a vár, amikor még 
ép volt, és sokan laktak benne. Díszesek voltak 
a termek, a kút friss vizet adott, az istállóban 
lovakat tartottak. 

Borika arra volt kíváncsi, hogy lakott-e ki- 
rálylány a várban, s már el is képzelte magát 
várkisasszonynak, földigérő, fodros ruhában. 

— Természetesen a mátrai várakban is lak- 
tak királylányok. Közülük Tarna királylány volt 
a leghíresebb. Látjátok ott szemben, a túlsó 
hegyen azt a két sziklát? Az egyik Bodon 
királyfi, a másik Tarna királylány. Ha akarjátok, 
mesélek róluk. 

Persze, hogy akarták, még Dörmi apó és 
Dörmi anyó is izgatottan figyelt. 

— Ott, azon a lapos hegyen volt egy föld- 
I vár — kezdte Feri bácsi. — Darnó király lakott 
val 9 ; benne feleségével, a szépséges Ildikóval. Volt 
egy lányuk is; Tarnának hívták. 


Történt egy napon, hogy Attila, a hunok ve- 
zére, vendégségbe érkezett a várba. Ildikó ki- 
rálynét elkápráztatták Attila csodálatos kin- 
csei. Amikor a vendég útra kelt, Ildikó királyné 
elszökött vele. 

Nagy haragra gerjedt Darnó király, és elha- 
tározta: úgy neveli leányát, Tarnát, hogy senki 
emberfia ne láthassa a szolgálóin kívül. Ám 
egyszer híre ment a Mátrában, s tán még azon is 
túl, hogy a fogva tartott szomorú királylány 
milyen szép. Meghallotta ezt Bodon királyfi is, 
és nyomban levelet írt neki. Egy nyílra tűzte 
a levelet, és belőtte Darnó várába. Repült, re- 
pült a nyíl, éppen a királylány lába előtt ért 
földet. 

Tarna elolvasta a levelet, amelyben a királyfi 
találkozóra hívta, és amikor sötétség borult 
a hegyekre, kiosont hozzá a várból. 


Csakhogy Darnó királynak varázstükre volt, 
amely elárulta, mit tett a lánya. Megparancsolta 
Tarnának, hogy soha többé ne találkozzék 
Bodon királyfival. Tarna szíve majd meghasadt, 
mert nagyon megszerette a királyfit. Ezért 
másnap megszegte apja parancsát, és ismét el- 
szökött a találkozóra. 

Darnó király ekkor hirtelen haragjában kővé 
változtatta engedetlen lányát, és a királyfit is. 

Később nagyon megbánta tettét, de már nem 
segíthetett a bajon. Bánatában keserves sí- 
rásra fakadt; sírt, egyre csak sírt. Szüntelenül 
patakzó könnyeiből már egész folyócska áradt, 
de bánata csak nem enyhült, mert a folyó csa- 
csogása is a lányára emlékeztette. El is nevezte 
a patakot Tarnának. 

Bodon királyfi nevét Bodony község őrzi. 
Aki erre jár, láthatja a Darnó hegyet, vele szem- 
ben a két mozdulatlan sziklát, s közöttük a csa- 
csogó Tarna patakot. 

Dörmögőék közelről is megcsodálták a szik- 
lákat. Borika meg is simogatta őket. Később 
megfürödtek a Tarna patak selymes vizében, 
aztán mindenféle kincseket: megkövesedett 
csigákat, kagylókat gyűjtögettek a Mátra leg- 
öregebb hegyéről, a Darnó hegyről. 


Feljegyezte: MADÁR ESZTER 

Ha ehhez hasonló szép helyeken jártok, ad- 
jatok hírt róla Dörmögőéknek, hadd látogassa- 
nak oda ők is! 


— Örömhírt hoztam! — toppan be L 
a szőnyeg-óvoda ajtaján Levente Péter. 
— Kivirágzott az almafa! 
ZÜMM—ZÜMM! 

— helyeselnek a méhecskék — ez örömhír, 
valóban. 

— Én is tudok örömhírt — mondja Ági. — 

Meggyógyult a testvérem! 


— Nekem meg hazajött a nagypapám 
a szanatóriumból! 


— Engem ma a nagymamám visz haza 
az óvodából! 


/ 


z 


— Engem Ilonka néni megtanít 
csárdásozni! 


— Nekem született egy unokatestvérem! 


— Holnap eljön hozzám Áron, a bölcsödei 
i barátom! 


— Vasárnap fát ültetek édesapával! 
— Edesanya meg én együtt tornázunk 
minden este! 


— Engem megdicsért a szomszéd néni! 


— Én már nem félek a szomszédék kutyájától! 


— Ha nem ugrálunk az ablaka alatt. 
— Ha nem hordunk piszkot az ajtaja elé. 
—- Ha mindig hangosan köszönünk neki: 


CSÓKOLOM SZOMSZÉD NÉNI! 


— És minek örül Péter? 


— Ha reggel Így köszönünk: 
JÓ REGGELT KÍVÁNOK! 
Napközben: 

JÓ NAPOT KÍVÁNOK! 


ESÉSE 
JÓ ESTÉT KÍVÁNOK! 
Éjszaka: 
JÓ ÉJSZAKÁT KÍVÁNOK! 
Búcsúzásnál: 
VISZONTLÁTÁSRA! 
— Mert ezek a magyar köszöntések. 


pe 


iért örül a szomszéd néni, ha úg 

köszöntjük, hogy: , Csókolom"? 

— Mert ezt tanulta édesanyjától, 

édesanyja pedig az ő édesanyjától. 

— A szomszéd néni családjában mindig 
így köszöntek. 

A régi magyar köszöntés: 
JÓ NAPOT KÍVÁNOK! 
— azt jelenti, hogy: 
jó egészséget, 
szerencsét, 
napsütést, 
langyos esőt, 
jó munkát, 
meleg otthont, 
vagyis: 

JÓ NAPOT 
kívánunk egymásnak. 
Ajándék ez a köszöntés, 


örömet kíván a világnak. 
— Mire gondolna a szomszéd néni, 
ha jó napot kívánnánk neki? 
— Hogy neveletlenek vagyunk. 
— Hogy beszélni fog a szüleinkkel. 
— Hogy ez több a soknál. 
JÓ NAPOT! 
— Mire gondolna édesanya, édesapa? 
— Hogy megint tanultunk valami szépet. 
— Mire gondolna Dédike? 
— Hogy régen, az ő falujában, 
mindenki így köszöntötte egymást. 
— Mire gondolna a postás bácsi? ; 
— Hogy bárcsak valóban jó napja lennet N 
— Mire gondolna az almafa? 
— Almavirágra. 
— Méhecskére. Li 
— Májusi esőre. 
— Napsugárra. 
— Rovarevő madarakra. 
— Almaevő gyerekekre. 
SZÉP, JÓ NAPOT ALMAFA! 
— Jó napot, az év minden napján! 
ZÜMM—ZÜMNM! 
— helyeselnek a méhecskék — ez jó kívánság 
valóban. 


/ pt 

Több mint kétezer gyerek jelentkezett a 
kertészversenyre. Azóta már megkaptátok a 
magokat; készüljetek a vetéshez! 

Úgy válasszátok ki a növények helyét a kis- 
kertben, hogy ne kerülhessenek árnyékba! A 
patisszon nagyon fényigényes növény, ezért 


olyan helyre kell vetni, ahol egész nyáron na- 


pon lehet. 632 Negtit § 
A kiválasztott területet készítsétek elő m. 


talajt, a rögöket szétütni, 
reblyézni. MTA 

A felásott sáv közepén, egymástó 
volságra, 6-8 cm mélyre vessetek 
móba — úgy mondják ,fészekbe" 
magot, majd takarjátok be földdel, és öntöz- 
zétek meg! Így az általunk küldött magból 
3-5 fészek lesz. 

Az elvetett mag egy hét múlva kelni kezd, 
megjelennek a növény szíklevelei. Ha száraz 
az időjárás, ismét érdemes egyszer-kétszer 
megöntözni, akkor hamarosan megjelennek 
az első lomblevelek. 

A fészek körül rendszeresen gyomláljátok, 
és tartsátok tisztán a területet, hogy a növé- 
nyek zavartalanul fejlődhessenek. Így egy hó- 
nap alatt, június végére, szép, nagy, lombos 


növényeitek lesznek. 
DR. NAGY GYÖRGY 


F. GYÖRFFY ANNA rajzai 


Nyári számainkban új játékra hívunk ! 


A játék állatokról 
szól: az oroszlánról, a 
gepárdról, a struccról 
és a sasról, ezért szín- 
helye a budapesti állat- 
kert lesz. Az első fel- 
adatot megtalálod jú- 
niusi számunk 17. ol- 
dalán! 


GYÁRFÁS ENDRE: 
DÖRMÖGŐÉK 
PILLANGÓJA 


Virágokkal hímzett réten 

hevernek a bocsok éppen. 

— Nézzétek csak — suttog Borka —, 
pillangó szállt az orromra. 

— Ne tüsszents — szól Marci —, kérlek, 
el ne riaszd ezt a szépet! 
Míg én lepkehálót hozok, 
maradj így! . . . Ne izegj-mozogj! 


Marci szalad a kamrába. 

Berci öccse, fut utána. 

— Nekem kell a háló, hallod?! 
Én fogom meg a pillangót! 
Marci kiált: — Az enyém! 

S összekap a két legény. 


Bori orrhegyéről közben 
a pillangó odábbröppen, 
szászorszépre libben szárnya, 
majd pipacsra, szarkalábra. 

Nézi a lány nagy szemekkel, 
s eszébe jut: Dörmi reggel 

mondta, hogy a lepkenép 
virágport visz szerteszét, 
így lehet csak esztendőre 


Egyszerre csak a bocslány 
hálót érez az orrán. 

— Megvagy, lepke! — rikkant Berci. 
— A hálómból nem röppensz ki. 
Marci nevet: — Hol a lepke? 
Bori orrát kaptad el, te! 


Eldobják a hálót gyorsan. 
Bori nevet a legjobban. 
Aztán így szól: — Figyeljétek 
pillangónkat, a szépséget: 
mintha helikopter lenne, 
melynek virágpor a terhe. 
Színes-fényes szárnyakon, 
hadd röpüljön — szabadon! 


Kedves Felnőttek! 


A pedagógus személye min- 
dig foglalkoztatja az embert: ha 
gyerek, akkor azért, ha szülő, 
azért. Talán csak az orvos avat- 
kozhat a pedagóguséhoz ha- 
sonló közvetlenséggel az éle- 
tünkbe, de az orvos beavatko- 
zása általában rövid és látvá- 
nyos. 

Annál rejtettebben, a ma- 
gunk számára is észrevétlenül 
szivárog egyéniségünkbe a jó 
nevelő hatása, és ez így lesz 
akkor is, ha korunk új techni- 
kai ismeretközlő eszközei mind 
tágabb teret nyernek. 

Amikor gyermekünket egy 
őszi reggelen bizalommal mu- 
tatjuk be az óvó néninek, a taní- 
tónéninek, többnyirealigismer- 
jük őt. Gyakran a puszta vélet- 


len hoz össze bennünket, és ta- 
lálgatjuk csupán, mit is kapunk 
majd tőle. Figyeljük a megjele- 
nését, a hangját, a gyerekek ra- 
gaszkodásának hőfokát; össze- 


vetjük megfigyeléseit saját szü- 
lői tapasztalatainkkal, és mind- 
ezek ellenére sem lehet fogal- 
munk arról a sokoldalúságról, 


Ld! 


képzelőerőről, áldozatkészség- 


s fél éves, Vác 


ről, tapintatról, amelyet a min- 
dennapok megkívánnak tőle. 
Természetesnek vesszük, 
hogy évek óta nagyobb létszá- 
mú gyermekcsoporttal foglal- 
kozik, mint amekkorát a nor- 
mális, nyugodt munkamenet 
megengedne, hogy olyan tulaj- 
donságokat alakít ki a gyerekek- 


. ben, amelyeket akár kényelem- 


ből, akár tudatlanságból elmu- 
lasztottunk kifejleszteni ben- 
nük (a leggyakrabban pl. az ön- 


. állóságot), hogy sokszor jobban 


tiszteli gyermekünk egyénisé- 
gét, mint mi magunk, hogy 


. olyan ismeretekkel készíti fel a 


kisgyereket az iskolára, ame- 
lyeknek jelentőségéről fogal- 
munk sem volt, hogy megtanít- 
ja őt társak közt élni, társakkal 
együttműködni... Sokáig so- 
rolhatnánk még. . . 

Aki hallott már gyerekszáj 
történeteket mesélő pedagógu- 
sokat, az érti meg igazán, hon- 
nan is merítik az erejüket... 

Kívánjuk, hogy a pedagógus- 
napon, amikor mindezt felidéz- 
zük, gyarapodjanak erőforrá- 
saik, és a feléjük áramló szere- 
tet méltó megnyilvánulásaival 
találkozzanak! 

Örömet szerezhetnek a gye- 


rekek már a viselkedésükkel is. 
Ösztönözhetjük őket például 
arra, hogy az ünnep előtt még 
jobban figyeljék meg, milyen 
kérésekkel, felszólításokkal for- 
dul hozzájuk a leggyakrabban 
az óvó néni, a tanító néni. El- 
képzelhető, hogy ennek nyo- 
mán az ünnepnapon rekord 
gyorsasággal rakják össze alvás 
után az ágyneműt, fűzik be a 
cipőjüket stb. aszerint, hogy 
hol mire van szükség... Fő, 
hogy látsszon az igyekezet, az 
erőfeszítés! 

Ne elégedjenek meg a gyere- 
kek a szokványos virágcsokor- 
ral, hanem olyan meglepetéssel 
álljanak elő, amelynek elkészí- 
tése figyelmet, képzelőerőt, ki- 
tartást igényel, vagy amelyben 
személyre szóló humor van! Ha 
például rajzot készítenek, az 
utaljon valamilyen közös élmé- 
nyükre, vagy valamilyen közös 
tervükre, esetleg olyan hely- 
Zetre az óvoda vagy az iskola 
életéből, amelyre szívesen em- 
lékeznek. 

Nincs olyan pedagógus, akit 
az efféle igyekezet meg ne 
érintene... És ha csupán eny- 
nyit tettünk, máris megérte! 

K. M. 


EMLÉKEZTETŐ 
szülőknek, nagyszülőknek 
Folyóiratunk oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 

e Piros alapszín: 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak ; 

O fehér alap: mindenkinek. 


A szerkesztőség 
belső munkatársai: 
Kun Magda olvasószerkesztő, 


Kovács Endre képszerkesztő, 
Madár Eszter levelező. 

